ઉલ્લેખનીય છે કે રાજસ્થાનમાં ભારે વરસાદ પડતા મોન્ટ આબુનું નક્કી લેક તળાવ ઓવરફ્લો થઇ ગયું છે. મોન્ટ આબુ જવાના રસ્તામાં પણ ઠેર ઠેર ભેખડ પડી હોવાના કારણે મોન્ટ આબુમાં કોઇને ઉપર ચઢવા નથી દેવામાં આવી રહ્યા. વધુમાં સૂંઢાજી અને આબુમાં ભારે વરસાદ પડતા ત્યાંનું પાણી ઉત્તર ગુજરાતની મુશ્કેલી વધારી રહ્યું છે. ત્યાંથી ભૌગાલિક રીતે જે પાણી આવે છે તેના કારણે બનાસ અને લિમડી જેવી બનાસકાંઠાની નદીઓ ગાંડીતૂર બની છે.